《惆怅六首 其一》
元代·张昱

交游蚤岁在幽燕，费用黄金买少年。阙下朝回瞻马首，酒间俊发抱龙泉。

剧谈宁顾日西落，倒载不知天左旋。惆怅近来才解事，先生五柳种门前。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。